LPN ออกหุ้นกู้ 1 พันลบ.อายุ 3 ปี ขายสถาบัน-รายใหญ่ 8-9 ต.ค.62 นำเงินใช้เป็นทุนหมุนเวียน
LPN ออกหุ้นกู้ 1 พันลบ.อายุ 3 ปี ดอกเบี้ยคงที่ 2.70% ต่อปี ขายสถาบัน-รายใหญ่ 8-9 ต.ค.62 นำเงินใช้เป็นทุนหมุนเวียน
LPN ออกหุ้นกู้ 1 พันลบ.อายุ 3 ปี ดอกเบี้ยคงที่ 2.70% ต่อปี ขายสถาบัน-รายใหญ่ 8-9 ต.ค.62 นำเงินใช้เป็นทุนหมุนเวียน
4 ต.ค. 2562

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2562 มูลค่าไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ.2565 มีอัตราดอกเบี้ยคงที่ร้อยละ 2.70 ต่อปี ชำระดอกเบี้ยทุก ๆ 6 เดือนตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขาย วันที่ 8-9 ต.ค.62 ผ่านธนาคารกรุงไทย บล.ภัทร ซึ่งเป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของหุ้นกู้ที่ “A-” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 1 ต.ค.62
โดยบริษัทจะนำเงินที่ได้จากการออกและเสนอขายหุ้นกู้ในครั้งนี้ ไปใช้เป็นเงินทุนหมุนเวียนในการดำเนินธุรกิจ และ/หรือ เพื่อการชำระหนี้ โดยบริษัทบริษัทมีแผนจะนำเงินที่ได้รับไปใช้ตามวัตถุประสงค์ภายในระยะเวลา 3 เดือนนับจากวันออกหุ้นกู้
 